കുണ്ഡലിനി - വിക്കിപീഡിയ

# കുണ്ഡലിനി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

യോഗാസനപ്രകാരം ഏതൊരു വ്യക്തിയിലുമുള്ള ശക്തിയാണ് കുണ്ഡലിനി(कुण्डलिनी). സാധാരണ വ്യക്തികളില്‍ മൂലാധാരത്തില്‍ കുണ്ഡല(ചുരുള്‍) രൂപത്തില്‍ സുഷുപ്തിയിലിരിക്കുന്ന സര്‍പ്പിണിയായാണ് കുണ്ഡലിനിയെ സങ്കല്‍പ്പിക്കുന്നത്. യോഗികളുടെ സാധനകള്‍ പ്രത്യേക ഘട്ടത്തില്‍ എത്തിക്കഴിഞ്ഞാല്‍ പ്രപഞ്ചത്തിലുള്ള ഊര്‍ജ്ജം ശരീരമാകെ പ്രവഹിക്കുന്നതായി തോന്നുന്നതിനു കാരണം കുണ്ഡലിനിയാണ്. സാധനപ്രകാരം കുണ്ഡലിനി ചുരുള്‍ നിവര്‍ത്തി സുഷുമ്നാ നാഡി വഴി പ്രവേശിക്കുന്നു.

## [തിരുത്തുക] ആധാരയാത്ര

1-മൂലാധാരം,
2-സ്വാധിഷ്ഠാനം,
3-മണിപൂരകം,
4-അനാഹതം,
5-വിശുദ്ധി,
6-ആജ്ഞ,
7-സഹസ്രാരം

മൂലാധാരത്തില്‍ ആരംഭിച്ച് സ്വാധിഷ്ഃഠാനം, മണിപൂരകം, അനാഹതം, വിശുദ്ധി, ആജ്ഞ, എന്നിങ്ങനെ ആറാധാരങ്ങളിലൂടെയാണ് കുണ്ഡലിനിയുടെ യാത്ര. കുണ്ഡലിനിയുടെ യാത്രയില്‍ യോഗികള്‍ക്ക് യോഗാനന്ദം ലഭിക്കുന്നു. ഡാകിനി, രാകിനി, ലാകിനി, കാകിനി, ഷാകിനി, ഹാകിനി എന്നീ ദേവതകളെയാണ് കുണ്ഡലിനിയുടെ പഥത്തില്‍ ആന്തരികമായി സങ്കല്പിച്ച് ദര്‍ശിക്കുന്നത്. ഓരോ ദേവതക്കും വ്യത്യസ്തമായ വര്‍ണ്ണവും വസ്ത്രവും ആയുധങ്ങളും സങ്കല്‍പ്പിക്കപ്പെട്ടിട്ടുണ്ട്. കുണ്ഡലിനി ഓരോ ഘട്ടം കഴിയുമ്പോഴും യോഗിക്ക് ദേവതമാര്‍ നല്‍കുന്ന സിദ്ധികളും പഞ്ചേന്ദ്രിയങ്ങളിലൂടെ നല്‍കുന്ന ആനന്ദവും പതഞ്ജലി വിശദീകരിച്ചിട്ടുണ്ട്. ഈ അവസ്ഥക്ക് പ്രാണസാക്ഷാത്കാരം എന്നു പറയുന്നു.

## [തിരുത്തുക] അവസ്ഥ

സാധാരണക്കാരെ സംബന്ധിച്ച് ഈ അനുഭവങ്ങള്‍ മിഥ്യയോ വിഭ്രാന്തിയോ ആണെങ്കിലും സാധകനെ സംബന്ധിച്ച് ഇവയും മറ്റേതൊരു കാര്യങ്ങള്‍ പോലെയും അനുഭവേദ്യമാണ്. സഹസ്രാരത്തിലെ ശിവനുമായി ഐക്യപ്പെടുകയാണ് കുണ്ഡലിനീ യോഗത്തിന്റെ പരമകാഷ്ഠ. സാധകന്റെ ലൌകികഭാവങ്ങളായ മൂലാധരത്തിലെ ബ്രഹ്മഗ്രന്ഥിയും(രജസ്), അനാഹതത്തിലെ വിഷ്ണുഗ്രന്ഥിയും(സ്വത്വം), ആജ്ഞാ ചക്രത്തിലെ രുദ്രഗ്രന്ഥിയും(തമസ്) ഭേദിക്കപ്പെടുന്നതോടെ മനസ് അമനീഭാവം കൈക്കൊള്ളുന്നു. ആജ്ഞാചക്രം കഴിഞ്ഞാല്‍ കുണ്ഡലിനി ബ്രഹ്മരന്ധ്രം വഴി സഹസ്രാരത്തിലേക്കു കടക്കുന്നു. ശരീരം വിസ്മൃതവും മനസ്സ് മാത്രം നിലനില്‍ക്കുകയും(ലയവും ഉണ്മയും) ചെയ്യുന്ന അവസ്ഥയാണിത്.

## [തിരുത്തുക] ബന്ധപ്പെട്ട പരാമര്‍ശങ്ങള്‍

- ശ്രീ നാരായണഗുരുവിന്റെ കുണ്ഡലിനിപ്പാട്ടിന്റെ വ്യാഖ്യാനം ഈ പ്രക്രിയയെ വിശദമായി വ്യാഖ്യാനിക്കുന്നുണ്ട്[1].
- പൌരസ്ത്യവും പാശ്ചാത്യവുമായ ഒട്ടനവധി ശാസ്ത്രസാഹിത്യങ്ങളില്‍ കുണ്ഡലിനിയെ പരാമര്‍ശിക്കുന്നുണ്ട്.

## [തിരുത്തുക] ഗ്രന്ഥസൂചി

1. ↑ ശ്രീനാരായണ ഗുരുദേവ കൃതികള്‍, സമ്പൂര്‍ണ്ണ വ്യാഖ്യാനം, അഞ്ചാം ഭാഗം

Retrieved from "http://ml.wikipedia.org../../../%E0%B4%95/%E0%B5%81/%E0%B4%A3/%E0%B4%95%E0%B5%81%E0%B4%A3%E0%B5%8D%E0%B4%A1%E0%B4%B2%E0%B4%BF%E0%B4%A8%E0%B4%BF.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Dansk
- Deutsch
- English
- Español
- Français
- Italiano
- 日本語
- Nederlands
- Polski
- Português
- Română
- Русский
- Svenska
- Українська